Diari Oficial de la Generalitat Valenciana


Sumari del DOGV 7447, del 21-01-2015 (2015/276)

Ajudes concedides per l'Institut Valencià de Competitivitat Empresarial (IVACE) en matèria d'estalvi i eficiència energètica en els sistemes d'enllumenat públic exterior existent en els municipis de la Comunitat Valenciana, per a l'exercici de 2013.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7447

Data del DOGV
:   21-01-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/276


Data del document
:   10-11-2014

Organisme emissor
:   Institut Valencià de Competitivitat Empresarial

Tipus de document
:   Anunci

Anàlisi jurídica

 Descriptors 

:   * ajuda pública

Ajudes concedides per l'Institut Valencià de Competitivitat Empresarial (IVACE) en matèria d'estalvi i eficiència energètica en els sistemes d'enllumenat públic exterior existent en els municipis de la Comunitat Valenciana, per a l'exercici de 2013. [2015/276]  
De conformitat amb el que preveu l'article 18 de la Llei 38/2003, General de Subvencions, es dóna publicitat a les ajudes concedides en el marc de la Resolució de 14 de juny de 2013, del president de l'Institut Valencià de Competitivitat Empresarial (IVACE), per la qual es convoquen ajudes per a l'execució de mesures d'estalvi i eficiència energètica en els sistemes d'enllumenat públic exterior existent en els municipis de la Comunitat Valenciana, per a l'exercici de 2013 (DOCV 7054, 26.06.2013), sent la dotació pressupostària 350.000 euros, amb càrrec a la línia T6849000 «Estalvi i eficiència energètica», en l'article 12 de la qual expressament s'inclou que la resolució de concessió de les ajudes serà objecte de publicació en el Diari Oficial de la Comunitat Valenciana (DOCV). En este sentit s'incorpora com a annex la corresponent resolució, a la qual s'ha afegit com a informació addicional el títol de cada projecte subvencionat.  
  
València, 10 de novembre de 2014.- El director adjunt de l'IVACE (Unitat IVACE Energia): Antonio Cejalvo Lapeña.  
  
  
ANNEX  
  
«Resolució, de 2 de desembre de 2013, de concessió d'ajudes per a l'execució de mesures d'estalvi i eficiència energètica en els sistemes d'enllumenat públic exterior existent en els municipis de la Comunitat Valenciana, per a l'exercici de 2013  
  
Vista l'Orde 1/2012, de 12 de març, de la Consellería d'Economia, Indústria i Comerç, per la qual s'establix el procediment i el marc general per a la concessió d'ajudes per l'Agència Valenciana de l'Energia (AVEN).  
Vist l'article 24 del Decret Llei 7/2012, de 19 d'octubre, del Consell, de Mesures de Reestructuració i Racionalització del Sector Públic Empresarial i Fundacional de la Generalitat que establix que «les funcions que l'ordenament jurídic atribuïx a l'Agència Valenciana de l'Energia seran assumides per l'Institut Valencià de Competitivitat Empresarial, el qual se subrogarà en la posició de l'Agència en tots els drets i obligacions que els corresponguen i en tots els seus procediments i relacions jurídiques».  
Vista la Resolució de 14 de juny de 2013, del president de l'Institut Valencià de Competitivitat Empresarial (IVACE), per la qual es convoquen ajudes per a l'execució de mesures d'estalvi i eficiència energètica en els sistemes d'enllumenat públic exterior existent en els municipis de la Comunitat Valenciana, per a l'exercici de 2013 (DOCV 7054, 26.06.2013).  
Vist l'article 12 de l'esmentada Resolució de 14 de juny de 2013, on s'establix que el director general amb competències en matèria d'energia, com a director adjunt de l'IVACE, elevarà proposta al president de l'IVACE, qui resoldrà la concessió de les ajudes.  
  
Vista la proposta del director adjunt de l'IVACE en matèria d'energia, de data 11 de novembre de 2013, per la qual proposa la concessió de les ajudes per a l'execució de mesures d'estalvi i eficiència energètica en els sistemes d'enllumenat públic exterior existent en els municipis de la Comunitat Valenciana, per a l'exercici de 2013.  
D'acord amb esta proposta presentada i fent ús de les atribucions que em conferix l'article 5 del Decret 4/2013, de 4 de gener, del Consell, pel qual s'aprova el Reglament d'Organització i Funcionament de l'Institut Valencià de Competitivitat Empresarial (IVACE) i d'acord amb el que establix l'article 12 de la Resolució de 14 de juny de 2013, del president de l'Institut Valencià de Competitivitat Empresarial (IVACE) per la qual es convoquen ajudes per a l'execució de mesures d'estalvi i eficiència energètica en els sistemes d'enllumenat públic exterior existent en els municipis de la Comunitat Valenciana, per a l'exercici de 2013, resolc:  
1. Concedir les ajudes per a l'execució de mesures d'estalvi i eficiència energètica en els sistemes d'enllumenat públic exterior existent en els municipis de la Comunitat Valenciana, per a l'exercici de 2013, per un import total de 258.897 euros, als sol·licitants i per la quantia establida en l'annex I.  
2. Desestimar les sol·licituds relacionades en l'annex II per les causes indicades en este.  
3. Establir com a data límit per a acreditar la realització dels projectes el 30 de desembre de 2013.  
4. Les quantitats atorgades queden condicionades a la concurrència amb altres ajudes per a la mateixa finalitat, procedents estes de qualssevol altres administracions o ens públics.  
5. Estes ajudes compten amb finançament del Fons Europeu de Desenrotllament Regional (FEDER) a través del Programa Operatiu de la Comunitat Valenciana 2007-2013.  
6. La concessió de les ajudes queda condicionada a l'emissió, per part de l'autoritat ambiental competent, del certificat d'avaluació sobre la no-afecció del projecte a la Xarxa Natura 2000.  
7. Esta resolució suposa l'acceptació dels beneficiaris a ser inclosos en la llista pública que s'inclou en l'article 7, apartat 2, lletra d, del Reglament (CE) 1828/2006, de la Comissió de 8 de desembre de 2006.  
  
8. Els beneficiaris estaran obligats al compliment de les condicions establides en l'esmentada Resolució de 14 de juny de 2013, del president de l'Institut Valencià de Competitivitat Empresarial (IVACE), si bé el director adjunt de l'IVACE en matèria d'energia notificarà individualment les condicions particulars i especials que afecten cada beneficiari. El text complet de la resolució d'ajudes es troba disponible en l'adreça d'Internet següent:  
?http://www.docv.gva.es/datos/2013/06/26/pdf/2013\_6606.pdf-  
  
Esta resolució és definitiva en via administrativa i en contra podrà interposar-se un recurs potestatiu de reposició davant del president de l'IVACE en el termini d'un mes, comptador des de l'endemà de la seua notificació, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, o bé recurs contenciós administratiu, en el termini de dos mesos, comptadors des de l'endemà de la seua notificació, davant del jutjat competent d'acord amb els criteris establits en l'article 14 de la Llei 29/1998, reguladora de la jurisdicció contenciosa administrativa, sense perjuí de la interposició de qualsevol altre recurs que s'estime procedent.  
  
  
El president de l'IVACE: Máximo Buch Torralva.»